**আমাদের দেশীয় সংস্কৃতি**

 **বেবী রাণী রায়**

আমাদের সংস্কৃতি অতি পবিত্র

পৃথিবীর বুকে এক উজ্জ্বল নক্ষত্র।

সারাবছর উৎসব আমেজের বাহার

আমার সংস্কৃতি, আমার অহংকার।

বৈশাখে হালখাতা দিয়ে নতুন বছর শুরু

রূপকথার মত যেন সবি কল্পতরু।

শ্রাবনে বর্ষার রাতে হাতে বাতি নিয়ে

মাছ ধরা কি যে মজা যদি পার নিতে,

চাপা আর শিদলের আহা কি স্বাদ!

বিদেশীরা কয় তোরা এতে কি যে পাস।

মোদের খাবার মোরা কত মজা পাই

নেয়ে খেয়ে পান চিবে পুতুল নাচে যাই।

দূর্গা পুজার দশমীতে হালযাত্রা দিয়ে

বসে থাকা লাঙ্গল, আবার মাঠে চলে।

আযান হতেই পল্লীবধু সবার আগে উঠে

স্নানটি সেরে কলস ভরে জল তুলে ঘরে,

বাড়ীর বাইরে স্বামী যখন কোথাও চলে যায়

নিরাপদে ফিরে এসো মনে মনে চায়।

গানে ও গজলে সুশিক্ষার নীতি

বিয়ে বাড়ী বৌ ভাতে কত আছে রীতি।

একে অন্যের দেখা হলে কুশল জানা চাই

হিন্দু, বৌদ্ধ, খ্রিস্টান ও মুসলিম সবেতে ভাই ভাই।

জারি সারি ভাটিয়ালী পালা কীর্তন গান

চিরদিন বাংলাকে দিয়েছে সুনাম।